ang mga brillante na sinaglitan ng mga batong may sarisaring kulay ay kumikinang at nagniningning sa gitna ng mga bulaklak na ginto na ibat iba ang kulay, may gisuk na esmalte at may sarisaring liluk at kudya. inalis ni simoun ang bandeha at lumitaw ang isa namang puno ng mga kahangahangang hiyas na dapat ng makasiya sa pitong binibini sa pitong araw na sa kinabukasan ay magdadaos ng sayawang parangal sa kanila. ang ayos ay sarisari, mga pagkakasaglitsaglit ng mga bato at perlas na anyong mga hayuphayupang may mga kulay bughaw at balok na nanganganinag; ang mga sapiro, esmeralda, rubi, turkesa at brillante ay magkakasamang anyong tutubi, paroparo, panilan, pukyutan, uwang, ahas, himbubuli, isda, bulaklak, kumpol, at ibp. ; may suklay na ayos diadema, gargantilya, pamuti ng liig na perlas at brillante, na dahil sa kagandahan ay hindi tuloy napigil ng ilang dalaga ang isang pahangang inaku!